K-PAX

K-PAX er en film fra 2001, regissert av Iain Softley.

Handling 
Etter å ha påstått at han er en utenomjordisk fra planeten K-PAX som ligger 1 000 lysår unna i Lyren-konstellasjonen, havner prot (ikke skrevet med stor bokstav, og uttalt med en lang O  som rimer på båt) ved en psykiatrisk institusjon på Manhattan. Der forsøker psykiateren Dr. Mark Powell å kurere ham fra hans tilsynelatende vrangforestillinger. Prot er imidlertid urokkelig i sin evne til å gi overbevisende svar på spørsmål om seg selv, K-PAX og planetens sivilisasjoner. De medisinske undersøkelsene av ham forsterker bare historien han forteller, ettersom prot kan se ultrafiolett lys, og han er fullstendig motstandsdyktig mot effekten av Klorpromazin. Powell introduserer ham for en gruppe astrofysikere, men de blir forvirret når prot viser et svært detaljert nivå av kunnskap om hans påståtte stjernesystem som var fullstendig ukjent for dem.

prot vinner også over de andre pasientene ved institusjonen, som tror at han faktisk kommer fra K-PAX. prot, som hevder å ha reist til jordkloden ved hjelp av en «raskere enn lys-reise» forklarer at han kan ta en person med seg når han vender tilbake sin egen planet. Deretter ber de fleste pasientene ved institusjonen om at prot burde ta dem med seg til hans egen planet. Powell mener at prot rett og slett kan være et alter ego for Robert Porter, en mann fra New Mexico som jobbet som slakter. Men han forsøkte å begå selvmord i 1996, etter hans kone og barn ble myrdet. Powell forsøker å konfrontere prot med denne kunnskapen, og viser ham et fotografi av Robert Porter fra en high school-årbok.

Etter at prot forlater jordkloden finner Powell igjen Porter liggende på gulvet på værelset sitt, i katatonisk tilstand, etter at prot forlot Porters kropp for den lette reisen tilbake til K-PAX. Mens Robert blir trillet ut av rommet, gjenkjenner ikke de andre pasientene ham som prot - og de mener at prot har reist sin vei. I tillegg er en av pasientene savnet: Bess, en kvinne som hadde vært stum siden hjemmet hennes ble ødelagt i brann, og som hadde vært blant pasientene som ba om å få være med til K-PAX sammen med prot. Hun blir aldri funnet igjen. Men alle de andre pasientene mener at prot har tatt med seg Bess til K-PAX.

Skuespillere 
 Kevin Spacey som prot / Robert Porter
 Jeff Bridges som Dr. Mark Powell
 Mary McCormack som Rachel Powell
 Alfre Woodard som Dr. Claudia Villars
 David Patrick Kelly som Howie
 Saul Williams som Ernie
 Peter Gerety som Sal
 Celia Weston som Doris Archer

Referanser

Eksterne lenker 

Filmer fra 2001
Engelskspråklige filmer